VAIO Ръководство на потребителя Серии SVE1411/SVE1511/SVE1711

Справка

# Информация за международната програма ENERGY STAR(R)

Информацията по-долу важи само за продукти, отговарящи на стандартите на ENERGY STAR.
Като партньор на ENERGY STAR, Sony потвърждава, че този продукт отговаря на стандартите на ENERGY STAR за енергийна ефективност.
Международната програма за офис оборудване на ENERGY STAR е международна програма, която насърчава пестенето на енергия при използването на компютри и офис оборудване. Програмата съдейства за разработването и разпространението на продукти с функции, които ефективно намаляват консумацията на енергия.
За подробна информация относно програмата ENERGY STAR посетете следните уеб сайтове:

- http://www.energystar.gov (САЩ)

- http://www.eu-energystar.org (Европа)

Този компютър е създаден в съответствие със стандартите на ENERGY STAR и се предоставя със следните настройки за пестене на енергия, които важат за компютри, работещи с променливотоково захранване:

- LCD подсветката се изключва автоматично след не повече от 15 минути неактивност.

- Компютърът преминава в режим на заспиване автоматично след не повече от 30 минути неактивност.

Натиснете бутона (Захранване), за да превключите компютъра отново в нормален режим.