VAIO Ръководство на потребителя Серии SVE1411/SVE1511/SVE1711

Задача

# Стартиране на комуникации по безжична LAN

Можете да осъществите безжична LAN комуникация между вашия компютър VAIO и дадена точка на достъп (не е доставена в комплекта) с помощта на VAIO Smart Network. Преди да използвате безжичната LAN връзка, се уверете, че точката на достъп е включена и работи.
Прочетете инструкциите в Преди използване на безжична LAN за правилна употреба. [Подробности]

1. Щракнете върху (Старт), Всички програми, след което върху VAIO Smart Network или върху (иконата на VAIO Smart Network) в областта за уведомяване на работния плот.

1. Уверете се, че всеки превключвател до Безжични функции (Wireless Functions) и Wireless LAN е включен на On.

Ако е зададен на Off, щракнете върху него, за да го превключите на On.
Съвет

- Уверете се, че индикаторът WIRELESS [Подробности] свети.

- Можете да използвате функцията Wi-Fi Direct, ако се показва Wi-Fi Direct в прозореца VAIO Smart Network. Вж. помощния файл, предоставен с VAIO Smart Network, за повече информация.

1. В прозореца VAIO Smart Network изберете режим, който отговаря на вашата безжична LAN връзка.

Вж. помощния файл, включен във VAIO Smart Network, за повече информация относно операциите.

1. Щракнете върху или (мрежовата икона) в областта за уведомяване на работния плот.

1. Изберете желаната точка на достъп и щракнете върху Свържи се.

След осъществяване на връзката ще се появи Свързан в полето на избраната безжична точка на достъп.
Ако не можете да откриете желаната точка на достъп, щракнете върху (Обновяване).
Ако се появи прозорец за въвеждане на ключ за защита [Подробности], въведете ключа за защита, както се изисква, след което щракнете върху OK. Имайте предвид, че главните и малките букви в ключовете за защита имат значение.
Забележка

- При модели, оборудвани с IEEE 802.11a/b/g/n, когато само функцията за безжична LAN връзка с честота 2,4 ГХц е разрешена, компютърът VAIO не може да се свързва с точки на достъп в безжична LAN с честота 5 ГХц. Също така, когато е разрешена само функцията за безжична LAN връзка с честота 5 ГХц, компютърът не може да се свързва с точки на достъп в безжична LAN с честота 2,4 ГХц.
  При модели, оборудвани с IEEE 802.11b/g/n, когато е забранена функцията за безжична LAN връзка с честота 2,4 ГХц, компютърът не може да се свързва с точки на достъп. Компютърът не може също така да се свързва с точки на достъп в безжична LAN с честота 5,0 ГХц.

- Откриването и свързването с точка на достъп в безжична LAN преди стартиране на комуникация чрез безжичната LAN връзка може да отнеме известно време.

Съвет

- След като свържете компютъра VAIO с точката на достъп чрез въвеждане на ключа за защита, точката на достъп ще се регистрира в компютъра. Не е необходимо да въвеждате ключа за защита при следващи свързвания.

## Проверка на състоянието на безжичната LAN връзка

Можете да преместите курсора на мишката върху или (мрежовата икона) в областта за уведомяване на работния плот, за да проверите състоянието на безжичната LAN връзка, като например текущо свързаната точка на достъп с компютъра VAIO.
Сродна тема
За стандартите за безжична LAN
Преди използване на безжична LAN
Спиране на комуникации по безжична LAN
Бележки за използването на функцията за безжична LAN
За ключа за защита за дадена безжична LAN мрежа