VAIO Ръководство на потребителя Серии SVE1411/SVE1511/SVE1711

ЧЗВ

#### Какво да правя, ако не мога да възпроизвеждам филми или аудио записи през безжична LAN мрежа или пък възпроизвеждането е накъсано? Защо скоростта на обмен на данни е ниска?

- Преместете компютъра VAIO по-далеч от препятствията или по-близо до точка на достъп, която използвате.
  Възможността за свързване зависи от разстоянието, препятствията, конфигурацията на устройството, силата/смущенията на радиовълните, материалите на стената, използвания софтуер и т.н.

- Ако използвате точка на достъп, устройството може временно да е претоварено в зависимост от това колко други устройства комуникират през тази точка на достъп.
  Изчакайте известно време.

- Сменете настройката на канала на точката на достъп. При смяна на канала смущенията на безжичната мрежа може да намалеят и скоростта на обмена на данни да се подобри.
  Ако се получат смущения на канала на точката на достъп, скоростта на обмена на данни може да се влоши.

- Ако точката на достъп взаимодейства с други точки на достъп, сменете канала на точката на достъп.
  За допълнителна информация вж. ръководството, предоставено с точката на достъп.

- Уверете се, че в близост до безжичните LAN устройства няма микровълнова фурна.
  Честотата от 2,4 ГХц, на която работят безжичните LAN мрежи, се използва от редица устройства и апарати. Ако използвате микровълнова фурна, докато комуникирате по безжична LAN мрежа, скоростта на обмен на данни може да се забави, обхватът на комуникацията да се стесни или комуникацията да бъде накъсана.

- Уверете се, че е избрана Максимална производителност за Настройки на безжичния адаптер в прозореца Опции на захранването. [Подробности]