VAIO Ръководство на потребителя Серии SVE1411/SVE1511/SVE1711

Справка

# Бележки за добавяне и премахване на модули с памет

Преди добавяне или премахване на модули с памет прочетете подробно предпазните мерки по-долу.

- Компютърът VAIO и модулите с памет използват високопрецизна технология за частите и електронните конектори. За да избегнете анулиране на гаранцията по време на гаранционния период на продукта, ви препоръчваме:

- Да се свързвате със своя дилър за поставяне на нов модул с памет.

- Да не поставяте модул с памет сами, ако не сте запознати с надстройката на памет на компютър.

- Да не докосвате конекторите и да не отваряте капака на отделението за модул с памет.

- При нужда от помощ се свържете с оторизиран център за сервизни услуги/поддръжка на Sony. За да откриете най-близкия център или агент, вж. уеб сайта за онлайн поддръжка.[Подробности]

- Ако добавяте или премахвате модули с памет сами, това може да доведе до неизправност или инцидент с компютъра VAIO, причинен от счупване на слот и модул или грешка във връзката. В този случай ще бъде начислена такса за ремонта.

- Внимавайте да не нараните ръцете или пръстите си с острите ръбове на модула с памет, вътрешните компоненти или печатните платки на компютъра VAIO.

- Внимавайте да не закачите с пръсти някой от вътрешните кабели на компютъра VAIO, тъй като това може да го разхлаби или откачи.

- Ако компютърът VAIO е включен при попадане на течност, като например вода, или друг чужд обект в него, това може да доведе до пожар. Премахнете всички чужди обекти и поставете капака на отделението за модул с памет преди включване на компютъра VAIO.

- Sony не гарантира, че модули с памет на трети лица ще работят на компютъра VAIO. За информация относно модули с памет на трети лица се свържете със съответните търговски представители.

- Изключете компютъра VAIO и периферните устройства и откачете всички приспособления и кабели за връзка, преди да добавяте или премахвате модули с памет. Ако не направите това, може да възникне повреда в модула с памет, компютъра VAIO или периферните устройства.

- За предотвратяване на повреда, причинена от електростатично разреждане на модулите с памет, следвайте инструкциите по-долу:

- Не работете на място, което лесно произвежда статично електричество, като например килим.

- Преди добавяне или премахване на модули с памет докоснете външен метален обект от компютъра VAIO, за да елиминирате статичното електричество. Не докосвайте метални части в компютъра.

- Не отваряйте пакета на модула с памет, преди да сте готови да поставите модула. Пакетът защитава модула от ESD (електростатично разреждане). За съхранение на модула го покрийте с антистатична чанта или лист от алуминиево фолио.

- Когато държите модул с памет, не докосвайте чиповете или електрическите клеми на модула.

- Не поставяйте модул с памет в слота, когато е обърнат в грешна посока. Това може да причини повреда на модула или слота или да предизвика запалване на печатната платка.

- Използвайте отверка, която отговаря на размера на винта (като например миниатюрна отверка).

- Не премахвайте или разхлабвайте винтовете, за които не е указано да се премахват.

Сродна тема
Добавяне и премахване на модули с памет
Преглед на Cистемната информация